als_Latn dik_Latn sag_Latn
Hamdi Salihi e ka nisur në mënyrën më të mirë aventurën me skuadrën e tij të re izraelite Hapoel Acre. Në javën e 22-të, shkodrani u bë protagonist në fitoren 4-3 që skuadra e tij arriti Ironi Ramat Hasharon, duke shënuar një dopietë. Në fakt, vendasit e Hapoel Acre u surprizuan jo pak kur pjesa e parë u mbyll në favor të Ramat Hasharon, me rezultatin e thellë 1-3. Por, me fillimin e pjesës së dytë, 30-vjeçari shkodran u bë një pikë e rëndësishme referimi, duke ndihmuar skuadrën e tij me dy gola.
Fillimisht në minutën e 53-të, pas nje krosimi nga e djathta, ngushtoi diferencën 2-3 duke mposhtur portierin kundërshtar. 4 minuta më vonë pas një goditjeje nga këndi, topi përfundoi në këmbët e Salihit, i cili në dy kohë arriti të çonte topin në rrjetë duke barazuar shifrat. Dy golat e shpejtë i dhanë zemër skuadrës së Hapoel Acre, që rriti më shumë presionin drejt portës mike dhe në minutën e 60 shënuan edhe golin e katërt dukë kaluar për herë të parë në avantazh. Një rezultat i cili nuk ndryshoi deri në fund të takimit. Tre pikë shumë të rëndësishme për Hapoel Acre në luftën për mbijetesën. Me këtë fitore skuadra e Salihit u ngjit në vendin e 9 në kuotën e 25 pikëve.
Pas shumë ofertave deri të Nantes në Francë, sulmuesi i kombëtares shqiptare u largua nga Kina drejt izraelit vetëm në ditën e fundit të merkatos së janarit, duke rrezikuar shumë të mbetej pa skuadër. Me Hapoel Acre shkodrani firmosi një kontrate 1 vit e gjysmë deri në vëren e vitit 2015. Ndërkohë nga futbollistët shqiptarë që lanë shenjë në fundjavë me skuadrat e tyre ishin Edmond Kapllani, i cili gjeti rrjetën për FSV Frankfurt dhe Jahmir Hyka që mori një penallti për Lucernën.
als_Latn als_Latn als_Latn